આટલા મોટા જથ્થામાં ચાંદી ઝડપાવાની વાત રાજકોટના બજારમાં વહેતી થતાં વેપારી આલમમાં ફફડાટ વ્યાપી ગયો હતો અને ધોડધામ મચી ગઇ હતી. મોભી લોકોના ફોન કુવાડવા પોલીસ મથકે રણકવા લાગ્યા હતા. માહિતી અનુસાર બંધ બોડીનુ આઇસર અમદાવાદની ઇશ્વર બેચર આંગડીયા પેઢીમાંથી માલ ભરીને રાજકોટ કોઠારિયા નાકે આવેલી તેની ઓફીસે જઇ રહ્યું હતું. જે દરમિયાન વહેલી સવારે કુવાડવા પાસે આ આઇસરને પકડી પાડવામાં આવ્યું હોવાની વાત સૂત્રોએ જણાવી છે.